Canton de Nai Davant
Lo canton de Nai Davant (Nay-Est en francés) qu'ei ua anciana division administrativa de Bearn, situada dens l'arrondiment de Pau, lo departament deus Pirenèus Atlantics e la region d'Aquitània, adara de Navèra Aquitània. 14 de las 15 comunas que son despuish 2015 dens lo canton de Vallées de l'Ousse et du Lagoin (burèu centralizator Pontac); sonque Nai (la partida de Nai enclusa dens lo canton, donc l'anciana comuna de Clarac) qu'ei dens lo canton d'Ouzom, Gave et Rives du Neez (noms francés). Totas las comunas que son despuish 2017 de la Comunautat de comunas deu País de Nai. La lenga autoctòna qu'ei l'occitan gascon, dens sa varianta bearnesa orientau.

N.B. La superficie deu canton dens l'infobox qu'es aproximativa (la superficia de la partida de la comuna de Nai enclusa dens lo canton es pas coneishuda).

Composicion

Istòria
A la Revolucion, que creèn lo canton de Nai. En 1801, que'u despartín en dus : lo canton de Nai a l'oèst e lo canton de Clarac a l'èst . Clarac qu'èra ua petita comuna e la comuna màger deu canton de Clarac qu'èra Coarrasa. Que hasón de Clarac un caplòc per duas rasons probablas : perqué podèvan hicar las institucions deus dus cantons en un sol lòc, Nai, e perqué la municipalitat de Nai desirava pas de deishar Coarrasa viéner ua vila concurrenta.

Per decret imperiau deu 11 de heurèr 1863, la comuna de Clarac qu'estó annexada a la de Nai; lo canton de Clarac que vienó canton de Nai Davant e lo de Nai canton de Nai Darrèr. .

Nòtas